| *Bacteroides fragilis* |
| --- |
|  |
| Clasificación científica |
| 

|  |  |
| --- | --- |
| Dominio: | Bacteria |
| Reino: | Bacteria |
| Filo: | Bacteroidetes |
| Clase: | Bacteroidetes |
| Orde: | Bacteroidales |
| Familia: | Bacteroidaceae |
| Xénero: | *Bacteroides* |
| Especie: | *Bacteroides fragilis* |

 |

***Bacteroides fragilis*** é unha especie de bacterias gramnegativas con forma de bacilo, anaerobias obrigadas (ou nanoaerobias) que viven no tracto intestinal.

A especie *B. fragilis* pertence a un grupo de especies similares chamado "grupo *B. fragilis*". As bacterias do "grupo *B. fragilis*" son as Bacteroidaceae que se illan máis comunmente en infeccións anaerobias, especialmente nas que se orixinan por microorganismos da flora gastrointestinal. *B. fragilis* é o organismo máis común do "grupo *B. fragilis*", xa que supón entre o 41% e o 78% dos illados do grupo.
Os organismos do "grupo *B. fragilis*" son resistentes á penicilina porque producen beta-lactamase, e por outros factores descoñecidos.

Antes o primitivo taxon *B. fragilis* era máis amplo e era subdividido en subespecies, que eran: ssp. *fragilis*, ssp. *distasonis*, ss. *ovatus*, ss. *thetaiotaomicron*, e ss. *vulgatus*, pero agora todas esas subespecies foron reclasificadas formando especies separadas baseándose en estudos da homoloxía do seu ADN. Este conxunto de especies forman o "grupo *B. fragilis*". Actualmente, a especie chamada *B. fragilis* corresponde á antiga subespecie *B. fragilis* ssp. *fragilis*, que se illa con frecuencia do sangue, fluído pleural, fluído peritoneal, feridas e abscesos cerebrais.

Aínda que as especies do "grupo *B. fragilis*" son as que se atopan máis comunmente en mostras clínicas, son as menos comúns das especies do xénero *Bacteroides* presentes na flora fecal, onde só supoñen o 0,5% das bacterias presentes nas feces. A patoxenicidade deste grupo de organismos probablemente se orixine pola súa capacidade de producir material capsular, que as protexe da fagocitose.

Importancia clínica
-------------------

*B. fragilis* está implicada no 90% das infeccións anaeróbicas peritoneais.

Actúa principalmente na superficie da mucosa intestinal. Predomina na bacteremia asociada con infeccións intraabdominais, peritonite e abscesos que seguen á rotura do vísceras, e abscesos subcutáneos ou queimaduras preto do ano.

En investigacións con ratos e cultivos de laboratorio descubriuse unha cepa de *B. fragilis* que causa inflamación do colon e un incremento da actividade do xene do encima superóxido dismutase no intestino. O efecto é que o intestino queda exposto ao peróxido de hidróxeno, que causa danos no ADN e contribúe á formación de tumores de colon.

### Tratamento

En xeral, *B. fragilis* é susceptible ao metronidazol, carbapenem, tigeciclina, a combinación β-lactam/inhibidor da beta-lactamase (por exemplo, Unasyn, Zosyn), e a certos antimicrobianos da clase das cefamicinas, como a cefoxitina. A bacteria ten un alto nivel de resistencia á penicilina inherente. A produción de beta lactamase parece ser o principal mecanismo de resistencia a antibióticos en *B. fragilis*. A clindamicina xa non se recomenda como axente de primeira liña contra *B. fragilis* debido á crecente resistencia de alto nivel observada (>30% nalgúns informes).

Outros usos
-----------

Os bacteriófagos que infectan a *B. fragilis* utilízanse comunmente como trazadores do material fecal humano.

O polisacárido A (PSA) desta bacteria parece estar implicado na protección da colite experimental inducida por *Helicobacter hepaticus*. Outras investigacións sobre o PSA de *B. fragilis* atoparon que este composto intermedia en varios marcadores do sistema inmunitario saudable dos mamíferos, como son: os niveis de linfocitos T CD4, o balance das citocinas dos linfocitos T colaboradores, a presenza de estruturas foliculares ben definidas no páncreas, e na resposta intestinal inflamatoria aos patóxenos.
Tamén se usa para separar os grupos de carbohidratos que clasifican o grupo sanguíneo das células vermellas do sangue. O encima GalNAC-ase cliva o antíxeno dos glóbulos vermellos de tipo A converténdoos en células de tipo 0, o que permite producir unidades para transfusión de sangue de tipo universal.

Notas
-----

1. ↑  Morris, Rachel L.; Schmidt, Thomas M. (2013). "Shallow breathing: Bacterial life at low O2". *Nature Reviews Microbiology* **11** (3): 205–212. PMC 3969821. doi:10.1038/nrmicro2970.
2. ↑  "Hopkins ABX Guide" (en inglés). Arquivado dende o orixinal o 03 de agosto de 2012. Consultado o 01 de decembro de 2013.
3. ↑  Snydman DR, Jacobus NV, McDermott LA; et al. (2010). "Lessons learned from the anaerobe survey: historical perspective and review of the most recent data (2005–2007)". *Clin. Infect. Dis.* **50** (Suppl 1): S26–33. PMID 20067390. doi:10.1086/647940.
4. ↑  Baron EJ, Allen SD (1993). "Should clinical laboratories adopt new taxonomic changes? If so, when?". *Clin. Infect. Dis.* **16** (Suppl 4): S449–50. PMID 8324167. (require subscrición (?)).
5. ↑  Wexler HM (2007). "Bacteroides: the good, the bad, and the nitty-gritty". *Clin. Microbiol. Rev.* **20** (4): 593–621. PMC 2176045. PMID 17934076. doi:10.1128/CMR.00008-07.
6. ↑  EMedicine 233339 Bacteroides infections
7. ↑  Kuwahara T, Yamashita A, Hirakawa H; et al. (2004). "Genomic analysis of Bacteroides fragilis reveals extensive DNA inversions regulating cell surface adaptation". *Proc. Natl. Acad. Sci. U.S.A.* **101** (41): 14919–24. PMC 522005. PMID 15466707. doi:10.1073/pnas.0404172101.
8. ↑  Brook I (2010). "The role of anaerobic bacteria in bacteremia". *Anaerobe* **16** (3): 183–9. PMID 20025984. doi:10.1016/j.anaerobe.2009.12.001.
9. ↑  Brook I (2008). "Microbiology and management of abdominal infections". *Dig. Dis. Sci.* **53** (10): 2585–91. PMID 18288616. doi:10.1007/s10620-007-0194-6.
10. ↑  Common bacteria cause some colon tumors by altering peroxide-producing gene
11. ↑  Ayala, J.; Quesada, A.; Vadillo, S.; Criado, J.n.; Píriz, S. (2005). "Penicillin-binding proteins of Bacteroides fragilis and their role in the resistance to imipenem of clinical isolates"". *Journal of Medical Microbiology* **54** (11): 1055. doi:10.1099/jmm.0.45930-0.
12. ↑  Mandell GL, Bennett JE, Dolin R (2004). *Principles and Practice of Infectious Diseases* (6th ed.). Churchill Livingstone. ISBN 0-443-06643-4.
13. ↑  Brook I (2007). "Treatment of anaerobic infection". *Expert Rev Anti Infect Ther* **5** (6): 991–1006. PMID 18039083. doi:10.1586/14787210.5.6.991.
14. ↑  "Copia arquivada". Arquivado dende o orixinal o 15 de maio de 2009. Consultado o 01 de decembro de 2013.
15. 1 2  Mazmanian SK, Round JL, Kasper DL (2008). "A microbial symbiosis factor prevents intestinal inflammatory disease". *Nature* **453** (7195): 620–5. PMID 18509436. doi:10.1038/nature07008.
16. ↑  Mazmanian SK. "The Microbial Health Factor: Just one molecule can make the difference in mediating a healthy immune response. Surprisingly, it comes from bacteria". *The Scientist* **23** (8): 34. Arquivado dende o orixinal o 08 de xaneiro de 2011. Consultado o 01 de decembro de 2013.
17. ↑  Mazmanian SK, Liu CH, Tzianabos AO, Kasper DL (2005). "An immunomodulatory molecule of symbiotic bacteria directs maturation of the host immune system". *Cell* **122** (1): 107–18. PMID 16009137. doi:10.1016/j.cell.2005.05.007.
18. ↑  Daniels G, Withers SG (2007). "Towards universal red blood cells". *Nat. Biotechnol.* **25** (4): 427–8. PMID 17420747. doi:10.1038/nbt0407-427.

Véxase tamén
------------

### Ligazóns externas

* Referencias de *Bacteroides* en *Medical Microbiology* de Baron (en liña no NCBI bookshelf).

|  |  |
| --- | --- |
| Control de autoridades | 
* Wd: Q221817
* EBID: ID
* JSTOR: bacteroides-fragilis
* MAG: 2780246119

 |

|  |  |
| --- | --- |
| Identificadores taxonómicos | 
* BacDive: 1585
* EOL: 995259
* EPPO: BTROFR
* GBIF: 3228366
* iNaturalist: 528293
* IRMNG: 11294268
* ITIS: 707771
* NCBI: 817

 |

|  |  |
| --- | --- |
| Identificadores | 
* MeSH: D001441
* MeSH: B03.440.080.094.152.400
* UMLS: C0004663
* UNII: 6237OJ3T5Q

 |